Mótanefnd KSÍ hefur tekið þá ákvörðun að leikur ÍA og Víkings frá Ólafsvík sem fresta varð vegna veðurs í gær , sunnudag , fari fram á Akranesvelli á miðvikudaginn kl. 17 . Þá er áætlað að viðri til leiks fyrir Vesturlandsslaginn sem og á Akureyri , en á sama tíma fer þar fram annar leikur í botnbaráttunni , þegar Þór tekur á móti Keflavík . Þeim leik var einnig frestað í gær sem og leik KR og Fylkis . Leikur Reykjavíkurliðanna er hins vegar áætlaður í dag , sem og þrír aðrir leikir í Pepsídeildinni .